Številka: 024-8/2024-3340-4

Vsem slovenskim občinam

Datum: 20. 6. 2024

Zadeva: Povabilo lokalnim skupnostim k oddaji predlogov možnih lokacij za gradnjo objektov za varno hrambo kulturne dediščine – 75. člen ZORZFS

Zakon o obnovi, razvoju in zagotavljanju finančnih sredstev (Uradni list RS, št. 131/2023) v 75. členu določa, da Republika Slovenija na prizadetih območjih za varno in trajno hrambo muzejskega in arhivskega gradiva ter arhiva arheoloških najdišč gradi nujno potrebne objekte za varno hrambo premične kulturne dediščine.

Gradnja objektov se bo financirala iz proračuna Republike Slovenije in se bo izvajala na podlagi programa, ki ga sprejme vlada na predlog ministra, pristojnega za kulturo.

Ministrstvo za kulturo išče zemljišča za gradnjo ali že zgrajene primerne objekte za varno hrambo dediščine z ogroženih območij. Na ponujenih zemljiščih bo objekte za varno hrambo kot investitor gradila Republika Slovenija zanjo Ministrstvo za kulturo.

Zemljišča in objekti za gradnjo objektov za varno hrambo dediščine z ogroženih območij se iščejo v naslednjih regijah:

* v Gorenjski regiji
* v Savinjski regiji
* v Koroški regiji
* v Podravski regiji.

Pogoj za uvrstitev projektov gradnje objektov v program je, da gre za urejanje prostorov javnih zavodov, ki opravljajo javno službo in ne razpolagajo s primernimi objekti za varno hrambo premične kulturne dediščine. Zgrajeni objekti sedajo v upravljanje javnim zavodom, ki opravljajo javno službo s področja varstva kulturne dediščine in varstva arhivskega gradiva, v skladu z zakonom, ki ureja stvarno premoženje države in samoupravnih lokalnih skupnosti.

Predlogi možnih lokacij za gradnjo objektov za varno hrambo kulturne dediščine morajo vsebovati:

* lokacijo zemljišča za gradnjo novih objektov oziroma že zgrajenih objektov za varno hrambo premične kulturne dediščine,
* velikost zemljišča oziroma neto uporabne površina že zgrajenega objekta (m2) na posamezni lokaciji,
* namen prostorov v objektu glede na gradivo; za hrambo katere vrste gradiva premične kulturne dediščine (arhivsko, muzejsko, arheološko) bi bili prostori primerni.

Prostorski kriteriji za objekte:

* minimalna  površina zemljišča:
	+ cca 1000 - 1500 m2 v Koroški regiji na območju Raven na Koroškem
	+ cca 2000 - 3000 m2 v Gorenjski regiji  na območjih Škofje Loke in  Kranja, v Savinjski regiji na območju Celja
	+ cca 5000 - 7000 m2 na območju Ljubljane in v Podravski regiji na območju Maribora

ali

* minimalna uporabna površina stavbe:
	+ cca 2900 - 3500 m2  v Koroški regiji na območju Raven na Koroškem
	+ cca 4700 - 7000 m2 v Gorenjski regiji na območjih Škofje Loke in  Kranja, v Savinjski regiji na območju Celja
	+ in cca 8000 -10000 m2 na območju Ljubljane in v Podravski regiji na območju Maribora
* dostopnost, v bližini javnega potniškega prometa
* v  bližini ne sme biti potencialno nevarnih dejavnosti
* dostopnost (ogledni depoji) v središču mesta ali bližini
* prednost imajo že obstoječi objekti (trajnost) z možnostjo prenove in dozidave.

Vabimo vas k oddaji predlogov možnih lokacij za gradnjo objektov za varno hrambo kulturne dediščine. Vaše predloge pošljite po elektronski pošti s sklicem na številko **024-8/2024-3340-4** na elektronski naslov Ministrstva za kulturo, gp.mk@gov.si, do **petka 26. 7. 2024**.

V primeru nejasnosti ali dodatnih vprašanj se lahko obrnete na kontaktno osebo:

Maja Udovič, sekretarka, maja.udovic@gov.si.

Pripravil/a:

Maja Udovič Matevž Čelik Vidmar

sekretarka državni sekretar

Objava:

* na spletni strani Ministrstva za kulturo